الإدعاء
- بوست منتشر بشكل كبير بيقول: "حسب الإحصائيات في مصر نسبة الإناث ٧٠٪؜ و نسبة الرجال ٣٠٪؜ و مع ذلك تلاقي ٩٥٪؜ من البنات مرتبطين ... متخيلين كمية البركه اللي موجوده في الرجاله,
– الكلام ده غير صحيح. نسبة الإناث في مصر 48.5% ونسبة الذكور 51.5%. ✅✅
– بحسب أحدث بيانات الجهاز المركزي للتعبئة العامة والإحصاء، والمنشورة في مارس الماضي، عدد السكان التقديري للمصريين بالداخل وصل في بداية 2019 إلى 98 مليون نسمة، منهم 50.5 مليون ذكر بنسبة 51.5%، و47.5 مليون أنثى 48.5%، يعني ببساطة عدد الذكور أكبر من عدد الإناث بـ3 مليون نسمة.
– النسبة العالمية الطبيعية للذكور إلى الإناث عند الولادة هي 105 ذكور مقابل 100 أنثى، وده بسبب الحاجة إلى رجال إضافيين للمحافظة على التوازن لأن الرجال يموتون قبل النساء.
– نسبة الذكور إلى الإناث عندنا في مصر هي 106.3 ذكور لكل 100 أنثى، يعني أعلى من النسبة العالمية بحاجة بسيطة، يعني الوضع في مصر طبيعي تقريبًا، وأسطورة إن عدد الستات أكبر من عدد الرجالة بكتير دي غير حقيقية بالمرة.